b'\n_START_ARTICLE_\nPaljakka (vaara Hyrynsalmella)\n_START_PARAGRAPH_\nPaljakka on 384 metri\xc3\xa4 korkea vaara Kainuussa. Se sijaitsee Hyrynsalmen ja Puolangan kuntien rajalla, korkein kohta on Hyrynsalmen puolella. Alueen mets\xc3\xa4 on p\xc3\xa4\xc3\xa4asiassa vanhaa kuusimets\xc3\xa4\xc3\xa4. Kuusiin kertyy talvella runsaasti tykkylunta. Paljakantie kulkee Hyrynsalmella vaaran jyrk\xc3\xa4n pohjoisrinteen, Jyrk\xc3\xa4nt\xc3\xb6rm\xc3\xa4n, kautta. M\xc3\xa4en jyrkkyys on 17\xc2\xa0% Paljakalla sijaitsee my\xc3\xb6s luonnonpuisto, yleisradiomasto ja Mustarinda-talo._NEWLINE_Paljakan laskettelukeskus ei nimest\xc3\xa4\xc3\xa4n huolimatta sijaitse Paljakan vaaralla, vaan Paljakan l\xc3\xa4hell\xc3\xa4 sijaitsevan Teeriharjun rinteell\xc3\xa4.'